**Natalia Kallion runomanifesti She Needs Bigger Boots nähdään ystävänpäivänä Savoyssa**

She Needs Bigger Boots on kesyttämätön, kiihkeä ja feministinen runokokoelma rakkaudesta, sorrosta, naisten vallankumouksesta ja liian pienistä saappaista. Se on puhutteleva manifesti itsemääräämisoikeudesta ja halusta tulla nähdyksi omana itsenä, vakavasti otettavana henkilönä. Ystävänpäivänä Savoyssa nähdään Kallion esikoisteokseen perustuva esitys, joka yhdistelee spoken wordia, vahvaa visuaalista maailmaa sekä kantaaottavuutta.

*”Minusta tuntui, ettei minulla ole tarpeeksi isoja saappaita: että en saa ääntäni kuuluviin. Silloin aloin kirjoittaa She Needs Bigger Boots -runosarjaa. Mietin hirveästi sitä, että haluaisin itselleni, muillekin naisille ja kaikille vähemmistöryhmiin kuuluville isommat saappaat eli enemmän ääntä”,* Natalia Kallio kuvailee.

Post internet -estetiikalla leikittelevä visuaalinen ilme on Kiia Beilinsonin käsialaa ja sitä tullaan myös näkemään Savoyssa. Jo ilmiöksi muodostunut esitys nähtiin vuonna 2019 Flow Festivaaleilla osana Pink Space -ohjelmistoa.

Natalia Kallio on helsinkiläinen ihmisoikeusaktivisti, joka toimii kouluttajana kansainvälisissä ihmisoikeusorganisaatioissa ja nuorisojärjestöissä.

Keikan mediakumppanina on Radio Helsinki.

**KEIKKA:**

Natalia Kallio: She Needs Bigger Boots

14.2.2020, Savoy-teatteri, Helsinki

Ovet klo 18

*Show on englanninkielinen*

**LIPUT:**

Lipunmyynti käynnistyy perjantaina 10.1.2020 klo 10 Ticketmasterissa.

Liput palvelumaksuineen alkaen 22,50 € / 29 €